STA เดินหน้าเข้าตลาดหุ้นสิงคโปร์
ศรีตรังแอโกรอินดัสทรี&nbsp; เข้าจดทะเบียนในตลาดหลักทรัพย์สิงคโปร์
13 ม.ค. 2554

ศรีตรังแอโกรอินดัสทรี  เข้าจดทะเบียนในตลาดหลักทรัพย์สิงคโปร์
บริษัท ศรีตรังแอโกรอินดัสทรี (STA) ได้ยื่นร่างหนังสือชี้ชวน ฉบับภาษาอังกฤษต่อ Monetary Authority of Singapore ( MAS ) แล้วเมื่อวันที่ 13 ม.ค. 2554เพื่อเสนอขายหุ้นเพิ่มทุนของบริษัทฯ ต่อประชาชนทั่วไป  ในประเทศสิงคโปร์รวมทั้งนักลงทุนสถาบัน และนำหุ้นของบริษัทฯ เข้าจดทะเบียนในตลาดหลักทรัพย์สิงคโปร์ ที่ผ่านมา บริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)ให้เสนอขายหุ้นที่ออกใหม่ มาตั้งแต่เมื่อวันที่ 26 ส.ค. 2553 สำหรับนักลงทุนที่ต้องการทราบข้อมูลเรื่องขายหุ้น สามารถอ่านร่างหนังสือชี้ชวนได้โดยผ่านทางเว็บไซด์ของ MAS ที่http://www.mas.gov.sg เพื่อแสดงความคิดเห็นต่อเนื้อหาของร่างหนังสือชี้ชวนและเพื่อให้ผู้ถือหุ้นของบริษัทฯ และนักลงทุนโดยทั่วไปในประเทศไทยได้เข้าถึงข้อมูลที่เป็นสาระสำคัญในร่างหนังสือชี้ชวนได้เท่าเทียมกัน บริษัทฯ จึงได้จัดทำร่างหนังสือชี้ชวนฉบับภาษาไทยซึ่งอยู่ในรูปแบบและเป็นไปตามข้อกำหนดของร่างหนังสือชี้ชวนตามแบบ 69-1เฉพาะในส่วนรายละเอียดของบริษัทที่ออกหลักทรัพย์ ตามประกาศคณะกรรมการกำกับตลาดทุนที่ ทจ. 30/2551 เรื่องการยื่นแบบแสดงรายการข้อมูลการเสนอขายหลักทรัพย์) ขึ้นบนเว็บไซด์ของบริษัทฯ ที่ www.sritranggroup.com